Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: adó, illetve a felsõoktatásrólszóló 2005. évi CXXXIX. törvény szerinti fõiskolaivagy egyetemi szintû alapképzésiszakok,
Paragraph Index: 235

c) A szakképzettség gyakorlásához szükséges személyes adottságok és készségek: – a kerámiamûvészet szakterületein az alkotások, termékek elemzésére és értékelésére, valamint a design különbözõ elméleteiben való eligazodásra és önálló elméleti munkára való készség, – együttmûködési készség, – probléma felismerõ és -megoldó készség, – a kezdeményezés és személyes felelõsség gyakorlása, – döntéshozatali készség összetett és elõre kiszámíthatatlan helyzetekben, – a szakmai továbbképzéshez szükséges önálló tanulási képesség, – elkötelezettség és igény a minõségi munkára, – saját tevékenységük kritikus értékelésének képessége, valamint értékek kialakítására és megtartására törekvõ céltudatos magatartás, – jó kommunikációs készség, – prezentációs készség, – etikai érzék, – olyan felismerõ képesség, mely által a lokális és nemzetközi kultúra szövedékét egyéni, mûvészi értékekkel képesek gazdagítani. 8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bõvítõ, mesterfokozathoz szükséges alapozó ismeretkörök: 8–12 kredit mûvészetpszichológia, tervezési alapismeretek, terméktervezés. 8.2. A szakmai törzsanyag kötelezõ ismeretkörei: 20–30 kredit általános mûvészeti modul: vizuális kommunikáció, kulturális antropológia, mûvészetszociológia, szakmai modul: terméktervezés, kerámia technikák, kortárs kerámiamûvészet. 8.3. A szakmai törzsanyag kötelezõen választható ismeretkörei: 64–90 kredit differenciált szakmai ismeretek: 44–70 kredit – tervezési, szakági és szakelméleti ismeretek: terméktervezés, stúdiókerámia, szilikátplasztika, team munka, sokszorosító eljárások, laborgyakorlat, kerámia technikák, prezentációs ismeretek (30–40 kredit), – általános elméleti ismeretek: design elméletek, társadalom- és gazdaságtudományi ismeretek (4–8 kredit), – további szabadon választható szakmai ismeretek: stúdió porcelán, nyílt lángú égetések, rajzi-vagy plasztikai mûterem (8–12 kredit), – szakmai gyakorlat (2–10 kredit), diplomamunka: 20 kredit. 9. A képzéshez kapcsolt szakmai gyakorlat követelményei: A szakmai gyakorlat a hallgatók által külsõ helyszínen (üzemekben, gyárakban, tervezõ intézetekben, nemzetközi kerámia stúdiókban) végzett gyakorlat, melynek idõtartama 2–3 hét. 10. Idegennyelv-ismeret követelményei: A mesterfokozat megszerzéséhez egy nyelvbõl szerzett általános komplex középfokú (B2 szintû) államilag elismert nyelvvizsga vagy azzal egyenértékû érettségi bizonyítvány, illetve oklevél szükséges olyan nyelvbõl, melyen az adott szakmának tudományos szakirodalma van. 11. A mesterképzésbe való felvétel feltételei: A hallgatónak a kredit megállapításának alapjául szolgáló ismeretek – felsõoktatási törvényben meghatározott – összevetése alapján elismerhetõ legyen legalább 60 kredit a következõ ismeretkörökbõl: rajz, mintázás, kerámia technológia, tervezési gyakorlatok. A mesterképzésbe való belépés feltétele, hogy a hallgató a felsorolt ismeretkörökben legalább 30 kredittel rendelkezzen. A hiányzó 30 kreditet a mesterfokozat megszerzésére irányuló képzéssel párhuzamosan, a felvételtõl számított két féléven belül, a felsõoktatási intézmény tanulmányi és vizsgaszabályzatában meghatározottak szerint kell megszerezni.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes